  Майя Бывальцева Удмуртиын 850-лэсь трос мерлыко ужъюртъёсты интернетэн герӟалозы. Со пумысен кун контрактэз 2-тӥ гудырикошконэ кинюртӥзы, ивортэ улосвыл тӧролэн но кивалтэтлэн пресс-службазы. Контракт улсын Удмурт Элькунлэн интывылаз куинь ар ӵоже 875 мерлыко объектъёс герӟамын луозы. Оглом <…> 670 миллион манетлэсь трос коньдон кутӥськоз Удмуртиысь тӧролэн но кивалтэтлэн пресс-службазыМерлыко объектъёс пӧлы школаос, шоръёзо ӧнер дышетсконниос, фельдшер-акушер пунктъёс, кун тӧрлык но аскивалтон ёзэсъёс, ожгар комиссариатъёс, быръёнъёсмъя ӧриос, полицилэн пунктъёсыз, тылпу кысон частьёс но мукетыз пыро. Вылӥ ӝоглыко волоконно-оптической линиос лэсьтэм но мерлыко ужъюртъёсты герӟам сяна, интернет вотэсэ вылӥ ӝоглыкен пырон понна тыриськон 2021-тӥ ар пумозь тыремын луоз Мерлыко ужъртъёсты интернетэн герӟан ужъёс Росси азьмуртэн кичӧлтэм «Цифровая экономика Российской Федерации» йӧскалык программа улсын «Информационная инфраструктура» улосвыл ӵектос улсын ортчытӥсько. «Информационная инфраструктура» федерал ӵектос улсын кунын 39 сюрс дышетсконниосты (каръёсын секундскын 100 Мбит но гуртъёсын секундскын 50 Мбит ӝоглыкен), 32,5 сюрс фельдшер-акушер пунктъёсты (секундскын 10 Мбит), 15,7 сюрс кун тӧрлык но аскивалтон ёзэсъёсты (секундскын 10 Мбит), 5,6 сюр тылпу кысон частьёсты (секундскын 10 Мбит) но постъёсты (секундскын 2 Мбит), Росгвардилэсь 4,1 сюрс ёзэтъёссэ (секундскын 10–50 Мбит), улосвылъёсысь 2,8 сюрс быръёнъёсъя ӧриосты (секундскын 10 Мбит), быръёнъёсъя интывыл но участковой ӧриосты (секундскын 2 Мбит), 2 сюрс военкоматъёсты (секундскын 10 Мбит) но полицилэсь 166 участковой пунктъёссэ (секундскын 10 Мбит). Тегъёс: Мерлык Ижкар Интернет Удмуртия  